nvidia/miracl-vision huggingface dataset:
বাংলাদেশের আভ্যন্তরীন নৌপরিবহন ব্যবস্থা

বাংলাদেশে মোট নৌপথের দৈর্ঘ্য ২৪,০০০ কিমি হলেও নৌপরিবহনযোগ্য নৌপথের দৈর্ঘ্য মাত্র ৫৯৬৮ কিমি তাও সেটি আবার শুষ্ক মৌসুমে কমে গিয়ে দাঁড়ায় ৩,৮৬৫ কিমি এ। নৌপথের সম্ভাব্য ন্যুনতম গভীরতার (Least Available Depth, LAD) উপর ভিত্তি করে বাংলাদেশের এই আভ্যন্তরীন নৌচলাচল গতিপথকে চারটি ভাগে ভাগ করা যায়ঃ ক্লাস ১, ক্লাস ২, ক্লাস ৩ এবং ক্লাস ৪, যাদের সম্ভাব্য ন্যূনতম গভীরতা যথাক্রমে ৩.৬৬ মিটার, ২.১৩ মিটার, ১.৫২ মিটার এবং ১.৫২ মিটারের কম [১,৩]। এই চার ধরনের নৌপথের মধ্যে একমাত্র ক্লাস ৪ নৌপথগুলি মূলত মৌসুমী, বাকী নৌপথগুলি সারা বছর ধরে চালু থাকে। বাংলাদেশে ক্লাস ১ নদীপথের দৈর্ঘ্য প্রায় ৬৯৩ কিমি যা দেশের সর্বমোট পরিহনযোগ্য নৌপথের মাত্র ১১ শতাংশ। চারটি প্রধান নদীপথের সমন্বয়ের ক্লাস ১ নৌপথ গঠিতঃ চট্টগ্রাম থেকে চৈকিঘাটা, চাঁদপুর ও শম্ভুপুরা হয়ে নারায়ণগঞ্জ (বা ঢাকা); শম্ভুপুরা থেকে ডেমরা; শম্ভুপুরা থেকে ভৈরববাজার (বা আশুগঞ্জ); চৈকিঘাটা থেকে বরিশাল, মংলা, খুলনা হয়ে মহেশ্বরপাড়া। ক্লাস ১ নদীপথগুলোর সাথে সংযোগ স্থাপনকারী নৌপথ হচ্ছে ক্লাস ২। প্রায় ১০০০ কিমি দীর্ঘ এই নৌপথগুলোকে আটটি অংশে ভাগ করা যায়ঃ মোহনপুর থেকে ডাইখাওয়া; ভৈরববাজার থেকে ছাতক; চালনা থেকে রায়মঙ্গল, হিজলা থেকে শায়েস্তাবাদ; চট্টগ্রাম থেকে কক্সবাজার; দায়রা থেকে নন্দীরবাজার হয়ে বরিশাল এবং চাঁদপুর থেকে ইঁচুলি। ক্লাস ৩ নৌপথগুলিও মূলত সংযোগ স্থাপনকারী। প্রায় ১৯০০ কিমি দীর্ঘ এই নৌপথ মোট ১২টি অংশে বিভক্তঃ দিলালপুর থেকে ফেঞ্চুগঞ্জ হয়ে জকিগঞ্জ; চট্টগ্রাম থেকে কাপ্তাই, কাপ্তাই থেকে বিলাইছড়ি; রামগতি থেকে ছোটহরিনা; রামগতি থেকে মহালছড়ি; রামগতি থেকে মরিশ্যা; শ্রীপুর (ভোলা) থেকে নাজিরপুর হয়ে চর মন্তাজ; ঝালকাঠি থেকে বরগুনা হয়ে পাথরঘাটা; চরপাওয়ার থেকে পটুয়াখালী, গলাচিপা হয়ে মহিপূর; এবং খুলনা থেকে বরদা হয়ে মানিকদাহ।
ব্ল্যাক নাইট স্যাটেলাইট

ষড়যন্ত্র মতবাদ অনুসারে, ব্ল্যাক নাইট স্যাটেলাইট (Black Night satellite) হলো একটি রহস্যময় কৃত্রিম উপগ্রহ, যা পৃথিবীর মেরু কক্ষপথের কাছে পরিভ্রমণ করছে। কিছু প্রবক্তারা দাবি করে যে, এটি একটি বহির্জাগতিক বস্তু যার বয়স হবে প্রায় ১৩,০০০ বছর।[তথ্যসূত্র প্রয়োজন] সমালোচকরা এবং মূলধারার শিক্ষাবিদরা একে একটি ষড়যন্ত্র তত্ত্ব এবং পুরাণকথা বলে অভিহিত করেছেন যা বিভিন্ন সম্পর্কহীন গল্পসমূহের সম্মিলন তৈরি হয়েছে। বিশেষজ্ঞদের মতে, ১৯৯৮ সালে নাসার তোলা ব্ল্যাক নাইট স্যাটেলাইট ছবিটি হচ্ছে ইভিএ মিশনের সময় হারিয়ে যাওয়া তাপ-প্রতিবন্ধক কম্বল বা থারমাল ব্ল্যাঙ্কেট। ইউএফও তাত্ত্বিকদের মতে, "ব্ল্যাক নাইট" হচ্ছে একটি বহির্জাগতিক উপগ্রহ, যা প্রায় ১৩,০০০ বছর ধরে পৃথিবীর কক্ষপথে পরিভ্রমণ করেছে। তবে "স্যাটেলাইট" এর গল্পটি সম্ভবত বিভিন্ন বস্তু এবং তাদের ব্যাখ্যা সম্পর্কে বেশ কয়েকটি বিচ্ছিন্ন গল্পের সংমিশ্রণ, সেগুলোর সবকটি স্বাধীনভাবে নথিভুক্ত করা হয়েছে এবং তাদের প্রথম প্রকাশের সময় ব্ল্যাক নাইট শব্দটি ব্যবহার করা হয়নি। উত্তর আয়ারল্যান্ডের অ্যামাগ প্লানেটারিয়ামের সিনিয়র শিক্ষা সমর্থন কর্মকর্তা মার্টিনা রেডপ্যাথের এই তত্ত্বের বিরোধিতা করে বলেছেন: “ব্ল্যাক নাইট সম্পূর্ণভাবে সম্পর্কহীন গল্পসমূহের গোলমেলে মিশ্রণ; [যা] অস্বাভাবিক বিজ্ঞান পর্যবেক্ষণ প্রতিবেদন, রচয়িতাদের ভিন্নমতাবলম্বী ধারণা প্রচার, শ্রেণীবদ্ধ গুপ্তচর উপগ্রহ এবং মানুষের ছবির অতি-রূপায়ণ ব্যাখ্যা। এই উপাদানগুলো টুকরা টুকরা করে এলোমেলোভাবে মিশ্রিত করে এবং পৌরাণিকের অসামঞ্জস্যপূর্ণ দলা করে ইন্টারনেটে ছেড়ে দিয়েছে।” ব্ল্যাক নাইট কিংবদন্তির উৎপত্তি হয় ১৮৯৯ সালে নিকোলা টেসলার এক বেতার পরীক্ষায় সময়, যখন তিনি প্রাকৃতিক বহির্জাগতিক উৎসের পুনরাবৃত্তি শোনেন। ১৯২৮ সালে নরওয়ের অসলোর একজন শৌখিন বেতার অপারেটর ইয়োর্গেন হালস প্রথম দীর্ঘ বিলম্বিত প্রতিধ্বনি শুনতে পান। ডেইলি এক্সপ্রেস জানায়, “১৮৯৯ এবং ১৯২৮ সালের শব্দসমূহ একটি রহস্যই থেকে যায়, কিন্তু বিজ্ঞানীদের মতে সম্ভাব্য কারণ এখন পর্যন্ত বহির্জাগতিক উপগ্রহকে অন্তর্ভুক্ত করে না।” স্কেপটোইড পডকাস্টের সময় ব্রায়ান দান্নিং দেখায় যে, টেসলা এর ১৮৯৯ সালের রেডিও সংকেত বৈশিষ্ট্যাবলী ছিল পালসার, যা পরবর্তীতে ১৯৬৮ সালে আবিষ্কৃত হয়। ১৯৫৪ সালে, ইউএফও গবেষক ডোনাল্ড কিহো সংবাদপত্রকে বলেছিলেন যে মার্কিন যুক্তরাষ্ট্রের বিমান বাহিনী রিপোর্ট করেছিল, যে পৃথিবী প্রদক্ষিণকারী দুটি উপগ্রহ শনাক্ত করা হয়েছে। সে সময় কোনো দেশের কাছে কৃত্রিম উপগ্রহ উৎক্ষেপণের প্রযুক্তি ছিল না। সন্দেহবাদীরা উল্লেখ করেছিল যে কিহো সেই সময়ে একটি ইউএফও বই প্রচার করছিলেন, এবং খবরগুলো সম্ভবত "ব্যাঙ্গাত্মকভাবে" লেখা ছিল এবং গুরুত্বের সাথে নেওয়া হয় নি।
শওকত আলী সরকার

শওকত আলী সরকার (জন্ম: ১৯৪৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর বিক্রম খেতাব প্রদান করে। শওকত আলী সরকারের জন্ম কুড়িগ্রাম জেলার চিলমারী উপজেলার রানীগঞ্জ ইউনিয়নের দক্ষিণ ওয়ারী গ্রামে। তার বাবার নাম ইজাব আলী সরকার এবং মায়ের নাম শরিতুজ নেছা। তার স্ত্রীর নাম খালেদা খানম। তাদের চার মেয়ে দুই ছেলে।  ১৯৭১ সালে শওকত আলী সরকার শিক্ষার্থী ছিলেন। মুক্তিযুদ্ধ শুরু হলে তিনি যুদ্ধে যোগ দেন। প্রশিক্ষণ শেষে ১১ নম্বর সেক্টরের মানকারচর সাব-সেক্টরে যুদ্ধ করেন। ১৯৭১ সালের নভেম্বর মাসে কুড়িগ্রাম জেলার উলিপুর উপজেলার হাতিয়া ইউনিয়নের অন্তর্গত অনন্তপুরে বেলা ১১টার দিকে একদল পাকিস্তানি সেনা হঠাৎ হাতিয়া ইউনিয়নে চলে আসে। পাকিস্তানি সেনারা সেখানে মুক্তিযোদ্ধাদের খুঁজতে থাকে। হাতিয়া ইউনিয়নের অনন্তপুরে ছিল মুক্তিযোদ্ধাদের মূল শিবির। মুক্তিযোদ্ধারা দুপুরে এক দফা যুদ্ধ করেছেন পাকিস্তানি সেনাদের সঙ্গে। তাদের নেতৃত্বে ছিলেন শওকত আলী সরকার। সে সময়ে যুদ্ধে পাকিস্তান সেনাবাহিনীর বিরুদ্ধে তারা ব্যর্থ হন। শওকত আলী সরকার সহযোদ্ধাদের নিয়ে পিছু হটে সাময়িকভাবে আত্মগোপন করতে বাধ্য হলেন। বিকেলে পুনঃসংগঠিত ও শক্তি বৃদ্ধি করে আবার পাল্টা আক্রমণ চালালেন। এবার পাকিস্তানি সেনারা বিপর্যস্ত। শেষে পাকিস্তানিরা তাদের হতাহত সহযোদ্ধাদের ফেলে পালিয়ে গেল। পাকিস্তানি সেনারা একপর্যায়ে কয়েকটি দলে বিভক্ত হয়ে সেদিকে রওনা হওয়ার পর খবর পেয়ে মুক্তিযোদ্ধারা পাকিস্তানি সেনাদের আক্রমণ করেন। পাকিস্তানি সেনা ছিল সংখ্যায় বিপুল এবং তাদের সাথে ছিলো ভারী অস্ত্রশস্ত্রও। গুলির শব্দ শুনে পাকিস্তানিরা মুক্তিযোদ্ধাদের অবস্থান চিহ্নিত করে কয়েকটি গ্রাম ঘিরে ফেলে। কিন্তু মুক্তিযোদ্ধাদের না পেয়ে তারা নির্বিচারে গ্রামের মানুষকে হত্যা ও বাড়িঘরে আগুন দেয়। মুক্তিযোদ্ধারা পাকিস্তানি সেনাদের প্রতিরোধ করার চেষ্টা করেন কিন্তু তাদের বেপরোয়া আক্রমণে মুক্তিযোদ্ধারা পিছু হটে ঝোপ-জঙ্গলে আশ্রয় নিতে বাধ্য হন। এমন পরিস্থিতিতে শওকত আলী সরকার মুক্তিযোদ্ধাদের সংগঠিত করে আবার ঝাঁপিয়ে পড়লেন পাকিস্তানি সেনাদের বিরুদ্ধে। তাদের সঙ্গে যোগ দেয় মুক্তিযোদ্ধাদের অপর দল—চাঁদ প্লাটুনের কিছু মুক্তিযোদ্ধা। গ্রামবাসী হত্যার প্রতিশোধ নিতে জীবনের ঝুঁকি নিয়ে শওকত আলী সরকার মুখোমুখি যুদ্ধ শুরু করেন। মুক্তিযোদ্ধাদের প্রবল আক্রমণে পাকিস্তানি সেনারা বেসামাল হয়ে পড়ে। এতে মুক্তিযোদ্ধাদের সাহস আরও বেড়ে যায়। বিপুল বিক্রমে তারা যুদ্ধ করেন। এক সময় শওকত আলী সরকারসহ কয়েকজন মুক্তিযোদ্ধা আহত হন। কিন্তু তাদের হাতেও হতাহত হয় ২৫-৩০ জন পাকিস্তানি সেনা। শেষ পর্যন্ত নিহত কয়েকজনের লাশ ফেলে পাকিস্তানিরা পালিয়ে যায় কুড়িগ্রামে। সেদিন পাকিস্তানি সেনারা কয়েক শ নিরস্ত্র মানুষ হত্যা করে। জীতেন্দ্র নাথ, গোলজার হোসেন, মনতাজ আলী, আবুল কাসেম কাচু, নওয়াব আলীসহ কয়েকজন মুক্তিযোদ্ধা যুদ্ধে শহীদ হন।
সেক্স লিঙ্কড জিনের ইনহেরিট্যান্স

যৌন-সম্পর্কিত বংশাণুর উত্তরাধিকার হলো এক ধরনের বিশেষ পদ্ধতি যার মাধ্যমে যৌন-সম্পর্কিত বংশাণু বা যৌন ক্রোমোজোমাল বৈশিষ্ট্য সর্বদা পিতা হতে কন্যা এবং মাতা হতে পুত্রে সঞ্চারিত হয়। যৌন-সম্পর্কিত বংশাণু সর্বপ্রথম আবিস্কৃত হয় ড্রসোফিলা মাছিতে। আমেরিকান জেনেটিসিস্ট টি. এইচ. মর্গান ড্রসোফিলা মাছিকে জেনেটিক্স গবেষণায় ব্যবহার করেছিলেন। সকল একলৈঙ্গিক প্রাণীতে দুই প্রকার ক্রোমোজোম দেখা যায়। অটোসোমাল ক্রোমোজোম বা অটোসোম ও যৌন ক্রোমোজোম বা হেটারোসোম। প্রাণির লিঙ্গ নির্ধারণের ক্ষেত্রে অটোসোমগুলোর কোন ভুমিকা থাকে না। কিন্তু যৌন ক্রোমোজোম লিঙ্গ নির্ধারণে সুস্পষ্ট ভূমিকা পালন করে। জীববিজ্ঞানীরা যৌন ক্রোমোজোমকে X ক্রোমোজোম নামে অভিহিত করেন। এই X ক্রোমোজোমে অবস্থিত বংশাণুগুলোকে যৌন-সম্পর্কিত বংশাণু বলে। যৌন-সম্পর্কিত বংশাণুগুলোর বংশগতি অটোসোম বংশাণুগুলি থেকে সম্পূর্ণ ভিন্ন কেননা এই বংশাণুগুলি শুধুমাত্র X ক্রোমোজোমের মাধ্যমেই বংশ পরম্পরায় সঞ্চারিত হয়। অর্থাৎ এ বংশাণুগুলি সর্বদা পিতা হতে কন্যা এবং মাতা হতে পুুত্রে সঞ্চারিত হয়। সঞ্চারণের এই বিশেষ পদ্ধতিকে যৌন-সম্পর্কিত বংশাণুর উত্তরাধিকার বলা হয়।
সবুজ ভেলভেট

সবুজ ভেলভেট বাংলাদেশের জনপ্রিয় লেখক মুহম্মদ জাফর ইকবালের লেখা গল্প বই। গল্প বইটি ট্রেন ভ্রমণরত দুইটি যাত্রির কথোপকথন ও অন্যান্য ঘটনা নিয়ে লেখা। ২০০৩ সালের একুশে বইমেলায় এটি প্রথম প্রকাশিত হয়। বইটির প্রচ্ছদ একেঁছেন ধ্রুব এষ । গ্রন্থস্বত্ব ইয়াসমিন হক এর। গল্পটি শুরু হয় শারমিন নামক মহিলার ট্রেনে যাত্রা দিয়ে। শারমিনের বয়স ৩৭ বছর, তিনি জাতিসংঘের একজন উচ্চ পদের কর্মকর্তা। তিনি ট্রেনে ভ্রমণ করে ঢাকায় যাবার সিদ্ধান্ত নেন। কিন্তু মোহসিন নামক একজন অফিসার উনাকে বাধা দিচ্ছেন। তবুও তিনি ট্রেনে যাত্রা করেন। উনার পাশে বসে অশিক্ষিত এক ব্যক্তি যে সবুজ ভেলভেট রঙের প্যান্ট পরে আছে। উনার ও অশিক্ষিত যুবক এর কথোপকথন এ গল্পের মূল বিষয় বস্তু। একজন সাধারণ মানুষের ধ্যানধারনা এ গল্পে ফুটিয়ে তুলা হয়েছে। অতি পার্থক্য সহিত দুজন মানুষের কথোপকথন দিয়ে এগিয়ে যেতে থাকে গল্প। সবুজ ভেলভেট গল্পের উপর ভিত্তি করে একই নামে একটি নাটক নির্মাণ করা হয়। নাটকটি চিত্রনাট্য রচনা করেন আজাদ আবুল কালাম এবং পরিচালনা করেন আবু রায়হান জুয়েল। ২০১২ সালে ঈদে এনটিভিতে নাটকটি প্রচারিত হয়। এতে প্রধান চরিত্রে অভিনয় করেছেন তারিন জাহান (শারমিন) ও আজাদ আবুল কালাম (সবুজ ভেলভেট পরা ব্যক্তি)। অন্যান্য চরিত্রে অভিনয় করেছেন তৌফিক ইমন, আশোক বেপারী। এ নাটকে অভিনয় করে তারিন মেরিল-প্রথম আলো পুরস্কার ২০১২ এর সেরা অভিনেত্রী (নাটক) বিভাগে সমালোচনা পুরস্কার লাভ করেন।
ঘূর্ণিঝড় রেশমি

এই বার্তাটি প্রদর্শিত হওয়ার অন্যান্য কারণ:
রুবেলা ভাইরাস

রুবেলা ভাইরাস (RuV), রুবেলা রোগের জীবাণু, এবং এই ভাইরাস এর কারণেই কনজেনিটাল রুবেলা সিনড্রোম হয়ে থাকে যখন এর সংক্রমণ ঘটে সময় গর্ভাবস্থার প্রথম সপ্তাহে। Rubivirus গণের একমাত্র সদস্য রুবেলা ভাইরাস এবং এটি Togaviridae পরিবারের সদস্য। এদের জিনোমে সাধারণত একসূত্রক ধনাত্মক প্রান্তযুক্ত আরএনএ পাওয়া যায় যা আবদ্ধ থাকে একটি ইকোসাহেড্রাল ক্যাপসিড দিয়ে। কনজেনিটাল রুবেলা সিনড্রোম এর আণবিক ভিত্তি এখনো সম্পূর্ণরূপে জানা যায় নি, কিন্তু ইন ভিট্রো গবেষণার তথ্য থেকে দেখা গেছে যে, রুবেলা ভাইরাসের নির্দিষ্ট ধরনের কোষে উপর একটি অ্যাপোপটোটিক প্রভাব আছে। পি-৫৩ নির্ভর প্রক্রিয়া রূপেই এটি প্রমাণিত। গ্রুপ: এসএস আর এন এ(+) অর্ডার: অবরাদ্দকৃতপরিবারঃ টোগোভিরিডিগণঃ রুবিভাইরাস  ৫০ থেকে ৭০ ন্যানোমিটার ব্যাসের গোলাকার ভাইরাস কণাটি (ভিরিয়ন)মূলত একটি লিপিড ঝিল্লি (ভাইরাল খাম ওয়েব্যাক মেশিনে আর্কাইভকৃত ৩ মার্চ ২০১৭ তারিখে)দ্বারা আচ্ছাদিত থাকে। যা মূলত পোষক কোষ থেকে উদ্ভূত. সেখানে ৬ ন্যানোমিটার বিশিষ্ট "স্পাইক" (প্রবর্ধন) দেখা যায়। এই স্পাইক গঠিত হয় ভাইরাল খাম প্রোটিন E1 এবং E2 দ্বারা যা তার ঝিল্লিতে সন্নিবিষ্ট থাকে। লিপিড খামের ভিতরে একটি ৪০ ন্যানোমিটার ব্যাসের ক্যাপসিড পাওয়া যায়। এই E1 গ্লাইকোপ্রোটিনকে পোষকদেহের সাথে যুক্তকারী হিসাবে বিবেচনা করা হয়। এবং এতে থাকা বিভিন্ন প্রতিক্রিয়াশীল স্ট্রাকচারাল প্রোটিন রয়েছে যা পোষকদেহের লোহিত রক্তকণিকার জমাট নির্ধারণকারী. এই জিনো্মে রয়েছে ৯,৭৬২ টি নিউক্লিওটাইড এবং এটি ২টি কাঠামোহীন পলিপেপটাইডকে (পি১৫০ এবং পি৯০)প্রকাশ করে। তার মধ্যে ৫'-প্রান্ত দুই-তৃতীয়াংশ এবং ৩টি কাঠামোগত পলিপেপটাইডকে(সি, ই২, এবং ই১)এবং ৩'-প্রান্ত এক-তৃতীয়াংশের প্রকাশ করে। প্রোটিন ই১ এবং E2 উভয়ই মূলত গ্লাইকোসাইলেটেড। টোগাভাইরাসের যে তিনটি সাইট আছে তা অত্যন্ত সংরক্ষিত: একটি স্টেম-এবং-লুপ গঠনের জিনোমের ৫' প্রান্তে, একটি ৫১-নিউক্লিওটাইডের সংরক্ষিত ক্রম আছে জিনোমের ৫' প্রান্তের নিকটে এবং আরএনএ শুরু স্থানে একটি ২০-নিউক্লিওটাইডের সংরক্ষিত ক্রম বিদ্যমান। রুবেলা জিনোমে ও অনুরূপ সিকোয়েন্স আছে। এই জিনোম ধারণ করে বিভিন্ন নন-কোডিং আরএনএ কাঠামো; তাদের মধ্যে হয়, রুবেলা ভাইরাস ৩' প্রান্তে কার্যকরী উপাদানরয়েছে, যা্তে বিদ্যমান একাধিক শাখা-প্রশাখা। যার একটি ভাইরাল প্রতিলিপনের জন্যে অপরিহার্য।
বিধবা

বিধবা (স্ত্রীলিঙ্গ) বা বিপত্নীক (পুংলিঙ্গ) এমন একজন ব্যক্তি যার সঙ্গী মারা গেছেন এবং সাধারণত পুনরায় বিয়ে করেননি। জীবনসঙ্গীর মৃত্যুতে তাকে হারিয়ে যাওয়ার অবস্থাকে বৈধব্য বলে।  একজন বিধবার জন্য একটি প্রাচীন পরিভাষা হল "অবশেষ"  আক্ষরিক অর্থে "এমন কেউ যাকে ফেলে গেছে"। এই শব্দটি কখনও কখনও পুরানো কবরের পাথরে পাওয়া যায়। পুরুষ রূপ, "বিপত্নীক" প্রথম ১৪ শতকে প্রত্যয়িত হয়, ১৯ শতকে পুরুষদের উল্লেখ করে "বিধবা" প্রতিস্থাপন করে।  বৈধব্য শব্দটি যে কোন লিঙ্গে ব্যবহার করা যেতে পারে, অন্তত কিছু অভিধান অনুসারে, তবে কিছু অভিধানে বিধবারতা শব্দটিও তালিকাভুক্ত করা হয়েছে।  উভয় লিঙ্গের বিশেষণ হল বিধবা।  বিবাহবিচ্ছেদের ক্ষেত্রে প্রাক্তন সঙ্গীর মৃত্যুর হলে এই শর্তগুলি প্রযোজ্য নয়৷
আরজিবি রঙ মডেল

আরজিবি রং মডেল একটি সংযোজী রং মডেল যেটাতে লাল, সবুজ ও নীলআলো নানাভাবে মিশিয়ে অন্য সব রঙ তৈরি করা হয়। মডেলের তিনটি মূল রঙের অদ্যাক্ষর নিয়ে আরজিবি গঠিত: রেড (লাল), গ্রিন (সবুজ) ও ব্লু (নীল)। আরজিবি রং মডেলের মূল উদ্দেশ্য বৈদ্যুতিক যন্ত্রপাতি, যেমন কম্পিউটার ও টেলিভিশনের সেন্সিং, উপস্থাপন এবং ডিসপ্লে করা। তবে প্রচলিত ফটোগ্রাফিতেও এর ব্যবহার রয়েছে। বৈদ্যুতিক যুগের পূর্বেই আরজিবি মডেল নির্ভরযোগ্য তত্ত্বে প্রতিষ্ঠিত হয়, যার ভিত্তি ছিল মানব চোখের আলোক সংবেদন। টেমপ্লেট:Photography
ব্রহ্মন্

হিন্দুধর্মে, ব্রহ্ম (সংস্কৃত: ब्रह्म) বা ব্রহ্মন্ (সংস্কৃত: ब्रह्मन्) হলো মহাবিশ্বে বিদ্যমান চূড়ান্ত ও অখণ্ড সত্যের ধারণা। হিন্দু দর্শনে এর অর্থ সৃষ্টির বস্তুগত, গুণগত, প্রামাণ্য ও অন্তিম কারণ। ব্রহ্ম সর্বব্যাপী, অনাদি ও অনন্ত, চিরসত্য ও পরমানন্দ যা নিজে অপরিবর্তনীয় হয়েও সকল পরিবর্তনের কারণ। ব্রহ্ম আধিভৌতিক ধারণা হিসেবে বৈচিত্র্যের পিছনে একক আবদ্ধ ঐক্যকে বোঝায় যা মহাবিশ্বে বিদ্যমান। ব্রহ্ম হল বৈদিক সংস্কৃত শব্দ, এবং এটি হিন্দুধর্মে ধারণা করা হয়, পল ডিউসেন বলেন, "সৃজনশীল নীতি যা সমগ্র বিশ্বে উপলব্ধি করা হয়েছে"। ব্রহ্ম হল মূল ধারণা যা বেদের মধ্যে পাওয়া যায় এবং এটি প্রাথমিক উপনিষদে ব্যাপকভাবে আলোচনা করা হয়েছে। বেদ ব্রহ্মকে মহাজাগতিক নীতি হিসেবে ধারণা করে। উপনিষদে, একে বিভিন্নভাবে সত-চিৎ-আনন্দ (সত্য-চেতনা-আনন্দ) এবং অপরিবর্তনীয়, স্থায়ী, সর্বোচ্চ বাস্তবতা হিসাবে বর্ণনা করা হয়েছে।[টীকা ১][টীকা ২] হিন্দুশাস্ত্রে ব্রহ্ম আত্মা, ব্যক্তিগত,[টীকা ৩] নৈর্ব্যক্তিক[টীকা ৪] বা পরম ব্রহ্ম,[টীকা ৫] অথবা দার্শনিক দর্শনের উপর নির্ভর করে এই গুণগুলির বিভিন্ন সংমিশ্রণে আলোচনা করা হয়েছে। আস্তিক দ্বৈত বেদান্তের মতো হিন্দুধর্মের দ্বৈতবাদী দর্শনে, ব্রহ্ম প্রতিটি সত্তায় আত্মার থেকে আলাদা। অদ্বৈত দর্শনে যেমন অদ্বৈত বেদান্ত, ব্রহ্ম আত্মার অনুরূপ, সর্বত্র ও প্রতিটি জীবের ভিতরে রয়েছে, এবং সমস্ত অস্তিত্বের মধ্যে সংযুক্ত আধ্যাত্মিক একতা বিদ্যমান। সংস্কৃত ব্রহ্মন্‌ শব্দের মূল "বৃঃ", যার অর্থ স্ফীত হওয়া বা বিস্তারলাভ করা। এটি লিঙ্গ নিরপেক্ষ শব্দ, তাই পুংলিঙ্গবাচক "ব্রহ্মণ" ও হিন্দু ত্রিমূর্তির অন্তর্গত দেবতা ব্রহ্মার থেকে একে আলাদা করে বোঝা কাম্য। ফলে ভগবানের পুরুষ অথবা স্ত্রীমূর্তি কল্পনার চেয়ে ব্রহ্মের ধারণা অধিকতর ব্যক্তি-নিরপেক্ষ। ব্রহ্মকে চূড়ান্ত সত্তা হিসেবে বর্ণনা করা হয়েছে। জনৈক দার্শনিকের মতে ব্রহ্মের অর্থ "জগতের মাঝে ও জগৎ ছাড়িয়ে বিস্তৃত সত্যের অব্যয় রূপ"। দার্শনিক সাইনারের মতে ব্রহ্মের "যথাযথ সংজ্ঞা দেওয়া যায় না।" বৈদিক সংস্কৃতে: পরবর্তী সংস্কৃতে ব্যবহার: এগুলি থেকে আলাদা: খ্রিষ্টপূর্ব দ্বিতীয় সহস্রাব্দে রচিত বেদের সংহিতা অংশে ব্রহ্মের ধারণার উল্লেখ আছে, যথা: ঋক্‌ পরিমিত,সমন্‌ পরিমিত,এবং যজুর্গণও পরিমিত,কিন্তু "ব্রহ্মন্‌ শব্দের শেষ নেই। বেদের শত শত স্তোত্রে ব্রহ্মনের ধারণার উল্লেখ আছে। যেমন, ঋগ্বেদের ২.২.১০ নং স্তোত্র, ৬.২১.৮ নং স্তোত্র ও ১০.৭২.২ নং স্তোত্রে এবং অথর্ববেদের ৬.১২২.৫, ১০.১.১২ ও ১৪.১
অতিপ্রাকৃত

Reportedly haunted locations: অতিপ্রাকৃত বলতে এমন ঘটনা বা সত্তাকে বোঝায় যা প্রকৃতির নিয়মের বাইরে। এটিকে লোককাহিনী এবং ধর্মীয় প্রেক্ষাপটে দেখানো হয়েছে, কিন্তু ধর্মনিরপেক্ষ প্রেক্ষাপটে ব্যাখ্যা হিসাবেও বৈশিষ্ট্যযুক্ত হতে পারে, যেমনটি কুসংস্কার বা অস্বাভাবিক বিশ্বাসের ক্ষেত্রে। অতিপ্রাকৃত হলো ধর্মের নিকট উপার্থকতীয়। ধর্ম হলো প্রমিত অতিপ্রাকৃত বিশ্বদর্শন। এটি অ-ভৌত সত্ত্বাকে আরোপিত করা হয়েছে, যেমন দেবদূত, দানব, দেবতা ও আত্মা। এটিতে পূর্বাহ্নে লব্ধ জ্ঞান, জাদু, মনোগতিসঞ্চার, লঘিমা এবং অতীন্দ্রিয় উপলব্ধি সহ এই ধরনের প্রাণীদের দ্বারা মূর্ত বা প্রদান করা দাবি করা ক্ষমতাও অন্তর্ভুক্ত রয়েছে। শব্দটি মধ্যযুগে আবির্ভূত হয়েছিল, এবং প্রাচীন বিশ্বে এর অস্তিত্ব ছিল না।
প্রিয়ন

এই নিবন্ধটি বাংলা ব্যতীত অন্য কোন ভাষায় লেখা হয়েছে। নিবন্ধটি যদি ঐ নির্দিষ্ট ভাষা ব্যবহারকারীদের উদ্দেশ্যে লেখা হয়ে থাকে তবে, অনুগ্রহ করে নিবন্ধটি ঐ নির্দিষ্ট ভাষার উইকিপিডিয়াতে তৈরি করুন। অন্যান্য ভাষার উইকিপিডিয়ার তালিকা দেখুন এখানে। 'প্রিয়ন' হলো ভাইরাসের মতোই একপ্রকার সংক্রামক সত্ত্বা যা PrP (prion protein) নামক প্রোটিন বা আমিষ দিয়ে তৈরি । এটিকে 'transmissible spongiform encephalopathies' নামক স্নায়ুতন্ত্রের জটিলতার জন্য দায়ী করা হয়। প্রিয়ন গবাদি পশুর 'Mad cow disease' ও 'scrapie' , মানুষের 'Creutzfeldt–Jakob disease' (CJD), 'Gerstmann–Sträussler–Scheinker syndrome', fatal familial insomnia, এবং 'kuru' - এসব ভয়ানক মারণব্যাধির কারণ।.. প্রিয়ন সুস্থ কোষের ভিতরে প্রবেশ করে কোষাভ্যন্তরস্থ প্রোটিনের ব্যাপক ক্ষতি সাধন করতে পারে। প্রায় সব প্রিয়ন প্রোটিন এমাইলয়েড নামক জমাটবদ্ধ প্রোটিন তৈরি করে। এ জমাটবদ্ধ প্রোটিন খুবই স্থায়ী এবং এগুলো আক্রান্ত স্থানে জমা হয়ে টিস্যুর মৃত্যু পর্যন্ত ঘটাতে পারে। যেসব প্রোটিন দিয়ে প্রিয়ন গঠিত তা আমাদের পুরো দেহে স্বাভাবিকভাবেই রয়েছে। তবে যেসব প্রিয়ন সংক্রামক সেগুলোর গঠন ভিন্ন এবং সেগুলো সহজে ভেংগে যায়না। PrPC হল দেহের স্বাভাবিক প্রিয়ন, আর PrPSc হল সংক্রামক প্রিয়ন।. একটি গবেষণায় দেখা গেছে যে কেন্দ্রীয় স্নায়ুতন্ত্রে ভেংগে যাওয়া স্বাভাবিক প্রিয়ন Schwann Cell এর মায়েলিন বা চর্বির আবরণের পুনর্গঠনে সাহায্য করে। অন্য একটি গবেষণায় পাওয়া যায়, প্রিয়ন অস্থিমজ্জার রক্তকোষ তৈরিকারী প্রাথমিক কোষ গুলোতে থাকে, যেসব প্রাথমিক কোষ সমূহে প্রিয়ন থাকেনা সেগুলো খুব সহজেই কার্যকারীতা হারিয়ে ফেলে। প্রিয়ন প্রোটিনটি মূলত খাবারের সাথে দেহে প্রবেশ করে । যেসব শষ্যক্ষেতে পশুর মল সার হিসেবে ব্যবহার করা হয় সেসব ক্ষেতের ফসলের মাধ্যমে এ বিষ ছড়ানোর সম্ভাবনা অনেক বেশি। মজার ব্যাপার হলো মহিলাদের বন্ধ্যাত্ব দূর করতে ব্যবহৃত 'Human menopausal gonadotropin' (একধরনের হরমোন যা মূত্র থেকে সংশ্লেষ করা হয়) থেকেও এই ভয়ানক প্রোটিনটি ছড়াতে পারে। . প্রিয়ন সমূহ স্নায়ুকোষের ভিতর জমা হয়ে স্বাভাবিক প্রোটিনগুলোকে এমাইলয়েড প্রোটিনে পরিণত করে যা টিস্যুর স্বাভাবিক গঠনকে বিঘ্নিত করে। যার ফলে পুরো টিস্যুটি স্পঞ্জের ন্যায় বিকৃত রূপ নেয় এবং স্নায়ুকোষে ছোট ছোট গহবর তৈরি হয়। যদিও এ রোগটির সুপ্তাবস্থা প্রায় ৫ থেকে ১০ বছর , একবার রোগের লক্ষণ প্রকাশ পেলে তা খুব দ্রুত মারাত্মক আকার ধারণ করে- এমনকি মৃত্যু পর্যন্ত হতে পারে। খিচুনি, স্মরণ-শক্তি হ্রাস, অস্বাভাবিক চলন প্রক্রিয়া ( ataxiaঃ balance and coordination dysfunction), আচার-আচারনে অস্বাভাবিকতা ইত্যাদি। Iatrogenic Creutzfeldt–Jakob disease (iCJD) Variant Creutzfeldt–Jakob disease (vCJD) Familial Creutzfeldt–Jakob disease (fCJD) Sporadic Creutzfeldt–Jakob disease (sCJD) Gerstmann–Sträussler–Scheinker syndrome (GSS) Fatal familial insomnia (FFI) Kuru Familial spongiform encephalopathy Multiple System Atrophy (MSA) কোন সুনির্দিষ্ঠ প্রতিষেধক প্রিয়নের বিরুদ্ধে কার্যকর নয়। তবে 'Antiprion antibodies' নামক এন্টিবডি আবিষ্কৃত হয়েছে যা 'blood-brain-barrier' কে অতিক্রম করে প্রিয়ন প্রোটিনকে ধ্বংশ করতে সক্ষম। Polythiophenes এবং Astemizole-এই দুটি ঔষুধও প্রিয়নের বিরুদ্ধে কাজ করে বলে জানা গিয়েছে।
রস

রস হচ্ছে বিভিন্ন ফল ও সবজীর ভিতরে সঞ্চিত একধরনের তরল পানীয় যা চাপ প্রয়োগে বের করা হয়। অনেক সময় রস বলতে এইসব (সবজী বা ফলমূলের) স্বাদযুক্ত তরল পানীয় কিংবা অন্য যেকোন জৈবিক খাদ্যের উৎস যেমন মাংস ও সামুদ্রিক খাবার থেকে প্রাপ্ত তরল পদার্থকেও বুঝায় (উদাহরণস্বরুপ: ঝিনুকের রস)। সাধারণভাবে রস একপ্রকার পানীয় হিসেবে কিংবা অন্যকোন খাবার বা পানীয়তে স্বাদযুক্তকারী উপাদান হিসেবেও ব্যবহার করা হয়। গাঁজন (মদ প্রস্তুতির পদ্ধতি) প্রক্রিয়া ছাড়াই পাস্তুরায়ন প্রক্রিয়ায় রস সংরক্ষণ শুরু হওয়ার পরে থেকেই রস গণমানুষের পছন্দের তালিকার পানীয় হিসেবে উদিত হয়। যুক্তরাষ্ট্রের খাদ্য ও কৃষি সংস্থা (FAO) এর মতে ২০১২ সালে সারা পৃথিবীতে ১২,৮৪০,৩১৮ টন সাইট্রাস ফলের রস উৎপাদিত হয়।  ফলের রসের সবচেয়ে বড় ভোক্তা হচ্ছে নিউজিল্যান্ড (প্রতিদিন প্রায় এক কাপ বা ৮ আউন্স) এবং কলম্বিয়া (প্রতিদিন এক কাপের তিন চতুর্থাংশের বেশি)। একটি দেশের গড় আয় বৃদ্ধির সাথে সাথে ফলের রস গ্রহণের পরিমাণ বৃদ্ধি পায়। ইংরেজি জুস (Juice) শব্দটি প্রাচীন ফরাসি শব্দ থেকে ১৩০০ সালের দিকে আসে। এর মূল ফরাসি শব্দ ''জুস (jus), জুইস (juis), জোইস (jouis)'' যার অর্থ হচ্ছে ''গুল্ম সেদ্ধ করে বের করা তরল''। ১৪শ সতকের শুরু হতে ইংরেজি Juice শব্দটি "ফলমূল বা সবজীর ভিতরের তরল" বুঝাতে ব্যবহার শুরু হয়। বাংলায় কবে থেকে '''রস''' শব্দটি আশে তা জানা যায়নি। তাপ প্রয়োগ ও দ্রাপকের অনুপস্থিতে ফলমূল বা সবজী কে যান্ত্রিক ভাবে পেষণ করে রস তৈরি করা হয়। উদাহরণস্বরুপ, কমলার রস হচ্ছে কমলা গাছের ফলের নির্যাস, টমেটোর রস হচ্ছে টমেটো গাছের ফল থেকে চাপ দিয়ে বের করে আনা তরল। বাড়িতে হাত অথবা রস তৈরি করার যন্ত্রের মাধ্যমে ফলমূল বা সবজী থেকে রস প্রস্তুত করা যায়। বাণিজ্যিক ক্ষেত্রে অনেক সময় রস থেকে আঁশ বা মজ্জা ছেঁকে আলাদা করা হয়। কিন্তু অন্যদিকে বেশি মজ্জাযুক্ত কমলার জুস আবার জনপ্রিয় পানীয়। অনেক সময় রসের সাথে অতিরিক্ত চিনি, কৃত্রিম স্বাদ ও গন্ধ যুক্ত করা হয়। রস সংরক্ষণ করার অনেকগুলো পদ্ধতির মাঝে উল্লেখযোগ্য হল বোতলজাতকরণ, পাস্তুরায়ন, ঘনীভূতকরণ, ফ্রিজিং ইত্যাদি। যদিও রসের প্রকৃতি অনুযায়ী রস প্রস্তুত করার পদ্ধতিতে ভিন্নতা আছে তবুও রস প্রস্তুতির সধারণ পদ্ধতি নিম্নরূপঃ: ফল সংগ্রহ ও ধৌতকরণের পর দুইটি স্বয়ংক্রিয় পদ্ধতির একটি দ্বারা ফল থেকে রস আলাদা করা হয়। প্রথম পদ্ধতিতে ধাতব নল যুক্ত দুইটি ধাতব কাপ একত্রিত হয়, ফলের খোসা ছাড়ায় এবং ফলের মজ্জাকে চাপ দিয়ে ধাতব নলের মধ্য দিয়ে নেয়া হয়। ফলে নলের ভিতরের ছোট ছোট ছিদ্র দিয়ে ফলের রস বের হয়ে যায়। ফলের খোসা রেখে দেয়া হয় পরে ব্যবহারের জন্য। দ্বিতীয় পদ্ধতি অনুযায়ী যে যন্ত্রে রস নিষ্কাশন করা হবে তাতে ফল দেয়ার আগে ফল দুই ভাগে দুই ভাগে কেটে নেয়া হয়।  রস পরিস্রুত করার পর বাষ্পিভবনের মাধ্যমে রস্কে ঘন করা হয়। এতে রসের আয়তন পাঁচ ভাগের একভাগ হয়ে যায়। এতে রস পরিবহন যেমন সহজ হয় তেমনি এর মেয়াদ উত্তীর্ণ হওয়ার সময় ও দীর্ঘায়িত হয়। রস নিয়ে বায়ুশূন্য অবস্থায় তাপ দিয়ে ঘন করা হয় যাতে রসের মঝের জলীয় অংশ অপসারিত হয়ে যায়। রসের দুই তৃতিয়াংশ পানি অপসারণ করা হয়। পরে রস আবার পুণর্গঠিত করা হয়। ঘন রসের মাঝে প্রয়োজনীয় পানি মেশানো হয় এবং অন্যান্য ব্যাপার যেমন হারিয়ে যাওয়া স্বাদ ও গন্ধ ফিরিয়ে আনা হয়। অনেকসময় ঘন অবস্থার রসই বিক্রয় করা হয়, এক্ষেত্রে ভোক্তা ব্যবহারের সময় প্রয়োজনীয় পানি মিশিয়ে নেয়। এরপর রস পাস্তুরায়ন করা হয় এবং পাত্রপূর্ণ করা হয়, কখনো কখনো গরম অবস্থাতেই। যদি গরম অবস্থাতেই রস পাত্রে রাখা হয় তাহলে যত তড়াতাড়ি সম্ভব তা ঠান্ডা করা হয়। .
আরওয়াইবি রঙ মডেল

আরওয়াইবি (রেড-ইয়োলো-ব্লু বা লাল–হলুদ–নীল) রঙনামের সংক্ষিপ্তরূপ) বিভাজক রঙমিশ্রণে ব্যবহৃত রঙসমূহের একটি ঐতিহাসিক সেট, যা মূল রঙের সেট হিসেবেও বহুল-ব্যবহৃত। প্রাথমিকভাবে এটি শিল্প ও নকশা শেখাতে, বিশেষত চিত্রকর্মে কাজে লাগানো হয়। আধুনিক বৈজ্ঞানিক রঙতত্ত্বের বহু পূর্বে আরওয়াইবি প্রচলিত হয়ছে। এই মডেলের লাল-হলুদ-নীলের বদলে আধুনিক তত্ত্বানুসারে বিস্তৃততম পরিসরে উচ্চ-ক্রোমাবিশিষ্ট রঙের সবচেয়ে যথাযথ সেট হলো সায়ান, ম্যাজেন্টা ও হলুদ। আরওয়াইবি (লাল-হলুদ-নীল) হলো শিল্পীর আদর্শ বর্ণ চাকতির জন্য প্রাথমিক তিনটি বর্ণ বা ত্রয়ী। গৌণ রঙ পার্পল-কমলা-সবুজ (কখনো বলা হয় বেগুনি-কমলা-সবুজ) দিয়ে হয় আরেকটি ত্রয়ী। বর্ণ চাকতিতে সমদূরবর্তী তিনটি রঙ নিয়ে ত্রয়ী গঠন করা হয়। অন্যান্য সাধারণ বর্ণ চাকতিতে দেখানো হয় আলো মডেল (আরজিবি) এবং কালি মডেল (সিএমওয়াইকে) আরওয়াইবি রঙত্রয়ীর প্রথম নজির পাওয়া যায় বেলজীয় গণিতবিদ ও পদার্থবিজ্ঞানী ফ্রান্সিস্কাস আগুলোনিয়াসের (১৫৬৭-১৬১৭) লেখায়, যদিও তিনি রঙগুলোকে বর্ণ চাকতিতে সাজাননি। আইজাক নিউটন তার আলোক পরীক্ষায় বুঝতে পারেন যে, মূল রঙগুলো মিশিয়ে অন্যান্য রঙ তৈরি করা সম্ভব। তার অপটিক্স বইয়ে, এই মূল রঙগুলোর জ্যামিতিক সম্পর্ক দেখানোর জন্য তিনি একটি বর্ণ চাকতি প্রকাশ করেন। এই ছকটি পরবর্তীতে লোকেরা এটিকে কণার সাথে গুলিয়ে ফেলে। অবশ্য নিউটন সংযোজী এবং বিভাজক রঙমিশ্রণের পার্থক্যও জানতেন না। ১৭২৫ সালে জ্যাকব ক্রিস্টোফ লে ব্লন ছাপার কাজে আরওয়াইবি মডেল ব্যবহার করেন। ১৮শ শতকে, আরওয়াইবি মূল রঙসমূহ হয়ে ওঠে রঙদর্শনের তত্ত্বগুলোর ভিত্তি, যেমন মৌলিক সেন্সরি বৈশিষ্ট্যসমূহ যেগুলো সব ভৌত রঙের এবং সমভাবে কণা/রঞ্জকের ভৌত মিশ্রণের আলোক-উপলব্ধিতে বিদ্যমান। এসব তত্ত্বকে বর্ধিত করে ১৮শ শতকে রঙের মনস্তাত্ত্বিক প্রভাব নিয়ে বিভিন্নরকম পরীক্ষা, বিশেষত "পরিপূরক" বা বিপরীত রঙের মধ্যে বৈসাদৃশ্য যার সৃষ্টি করে রঙের আফটারইমেজ এবং রঙিন আলোর বিষম ছায়ায়। এসব ধারণা এবং বিভিন্নজনের ব্যক্তিগত পর্যবেক্ষণের সংক্ষিপ্তসার নিয়ে তৈরি হয় রঙতত্ত্বের দুটি প্রামাণ্য ডকুমেন্ট: থিওরি অফ কালারস (১৮১০) লেখক জার্মান কবি ও মন্ত্রী জন ভন গ্যোটে এবং দ্য ল' অফ সাইমালটেনাস কালার কনট্রাস্ট (১৮৩৯) লেখক ফরাসী শিল্পরসায়নবিদ মাইকেল-ইউজিন শেভ্রেউল। শিল্পীরা বহুদিন ধরে তাদের প্যালেটে তিনটি আরওয়াইবি মূলের চেয়ে বেশি রঙ ব্যবহার করতেন এবং একসময় তারা লাল, হলুদ, নীল ও সবুজ চারটি রঙকে মূল রঙ হিসেবে বিবেচনা করতে শুরু করেন। লাল, হলুদ, নীল ও সবুজকে এখনো ব্যাপকভাবে চারটি মনস্তাত্ত্বিক মূল রঙ বলে ভাবা হয়, যদিও মাঝেমধ্যে লাল, হলুদ ও নীলকে তিনটি মনস্তাত্ত্বিক মূল হিসেবে তালিকাভুক্ত করা হয়, কখনোবা সাথে কালো ও সাদাকে চতুর্থ ও পঞ্চম হিসেবে। সিএমওয়াইকে মুদ্রণে ব্যবহৃত সায়ান, ম্যাজেন্টা ও হলুদ রঙে বলা হয় যথাক্রমে "প্রসেস নীল", "প্রসেস লাল" ও "প্রসেস হলুদ"।
অন্তরাত্মা

অনেক ধর্মে এবং দার্শনিক ও পৌরাণিক বিভিন্ন ঐতিহ্যে আত্মাকে বলা হয় যে কোন জীবিত প্রাণীর অশরীরী সত্ত্বা। দার্শনিক বিশ্বাসের উপর ভিত্তি করে আত্মা মরণশীল হতে পারে কিংবা অমর হতে পারে। খ্রিস্টান, ইহুদী ধর্মাবলম্বীদের বিশ্বাস অনুযায়ী, শুধুমাত্র মানুষের আত্মা অমর (যদিও অমরত্ব নিয়ে ইহুদীদের মধ্যে বিতর্ক রয়েছে, ব্যাপারটি প্লেটো দ্বারা প্রভাবিত হতে পারে)। যেমন, ক্যাথলিক ধর্মতত্ত্ববিদ থমাস অ্যাকিনাস মনে করেন, আত্মা (অ্যানিমা) রয়েছে সব প্রাণীতেই, কিন্তু অমর আত্মার অধিকারী শুধুমাত্র মানুষই। অন্যান্য ধর্মে (বিশেষ করে হিন্দুধর্ম ও জৈনধর্মে) এই বিশ্বাস আছে যে, সব জীবিত অস্তিত্বেরই আত্মা আছে, যেটা অ্যারিস্টোস্টলও বিশ্বাস করতেন । আবার অনেকে এই শিক্ষা দেন যে, জড় সত্ত্বারও (যেমন নদী কিংবা পর্বতের) নিজস্ব আত্মা রয়েছে । এই ধরনের বিশ্বাসকে বলা হয় অ্যানিমিজম।
পিটের ভারত শাসন আইন

এই বার্তাটি প্রদর্শিত হওয়ার অন্যান্য কারণ: